पाक क्रिकेटरों को कर चोरी के लिए नोटिस मिला  
पाकिस्तान ने अपने क्रिकेट सितारों को कर ठीक से नहीं जमा करने के लिए चेतावनी जारी की है।
पाकिस्तान ने अपने क्रिकेट सितारों को कर ठीक से नहीं जमा करने के लिए चेतावनी जारी की है। देश संघीय राजस्व बोर्ड (एफबीआर) ने टेस्ट और वनडे कप्तान मिस्बाह उल हक, ट्वेंटी-20 कप्तान मोहम्मद हफीज, अजहर अली, तौफिक उमर, उमर अकमल और वहाब रियाज को नोटिस जारी किए हैं।
 
एफबीआर की प्रवक्ता रिफात शाहीन ने कहा, ‘‘हमने छह क्रिकेटरों के खिलाफ नोटिस जारी किए हैं जिन्होंने या तो कर की सही राशि नहीं दी है या कर जमा नहीं किया है। हमने उन्हें 30 दिन के भीतर इसे जमा करने का निर्देश दिया है।’’ पाकिस्तान को श्रीलंका के खिलाफ पहले टेस्ट में करारी शिकस्त मिली है।